GiliGold/VAD_KnessetCorpus huggingface dataset:
<אמנון חניה: יש שם נזקים, פניתי והתחננתי, רדו לשטח, תעזרו לציבור הזה.
<אמיר דהאן: עכשיו נכנסנו למושג חדש, נזקים ישירים זה לכאורה - - -
<אמנון חניה: לא טופלו במושב רונן, פניתי לבני שיבדוק את זה.
<אמנון חניה: הם לא יודעים, אבל נזק ישיר הם רוצים לטפל בו, זה הנורמלי שהיה.
<אמנון חניה: בן אדם פעם ראשונה חוטף טיל, מאיפה הוא יודע מה חוקי, מה הוא מחוקק?
<אמנון חניה: אני ניסיתי לבדוק.
זבולון כלפה: בנושא הזה של נזקים ישירים, מבחינתכם אין מגבלה של זמן.
<אמיר דהאן: יש, החוק קובע שלושה חודשים.
<אמיר דהאן: אם יש נזק, אני לא יכול לבוא אחרי שנה, איך אני אדע שמה שהוא טוען זה קשר סיבתי, לא הגישו תביעות.
<אמיר דהאן: אני חייב להגיד, שגם במושב רונן היו נזקים בעבר, והם יודעים את זה, אם לא החקלאי הספציפי הזה, חקלאי אחר, כולם חיים בתוך הדרום, הם יודעים איך להגיש תביעות.
<אמיר דהאן: אם לא הגשתם תביעות אחרי שנה וחצי, אתה בא היום - - -
<אמיר דהאן: זה לא המטרה הזאת, זבולון, אני רק מספר דוגמאות של המציאות.
<אמיר דהאן: אמיר, תן פתרון לחקלאים 7-40.
<אמיר דהאן: אני רוצה פתרון.
<אמיר דהאן: כולם יודעים איך מגישים תביעות, גם בנזק הישיר במבנים, גם בחקלאות, זה לא כל כך רציני לבוא ולהגיד.
זבולון כלפה: בנושא הזה של הפרסום של התקנות וההנחיות, מבחינת משרד החקלאות, הוא עושה מספיק פעולות בעניין הזה?
<יואב מורג: ברגע שיש לנו תקנות אנחנו מפרסמים את זה מול כל החקלאים.
<יואב מורג: בפיצוי הישיר, אמיר צודק פה מאה אחוז, הם מגיעים לפני כולם, והם מפצים מה שיותר מהר.
<יואב מורג: פיצוי ישיר אני חושב שבכל המלחמה, וכל עמוד ענן, וגם לפני זה ממש אין בעיה להוריד את הכובע - ושפו לעבודה שלהם.
זבולון כלפה: בנושא הזה של התמודדות 7-40, בצד של אותם נזקים עקיפים מה שנקרא, מה שמציג פה אמנון לגבי איזשהו נייר.
<אמנון חניה: אני באתי להחמיר פשוט, פשוט להחמיר את הנזקים שהיה ביישובים.
<אמנון חניה: עזוב את הנזק הישיר, ויתרו על הכסף.
<יואב מורג: אני לא מכיר את המשא ומתן שהיה ביניכם ולהצעת הפשרה של 15% מהמסלול הירוק.
<יואב מורג: אבל אין שום ספק שצריך למצוא פה פתרון ל-7-40, זה בעיה שצריך לתת לה פתרון שלא ניתן לה עד היום.
<דוד רוטנברג: יש פה קצת עיוות שלא מן הצדק.
<דוד רוטנברג: כמו שמס רכוש לא נולד אתמול, כלומר, אנחנו הרבה מאוד בשטח, וגם אנשי גוש קטיף זוכרים, וגם החקלאים עוד כל שנה אנחנו מטפלים בבצורת, אנחנו באוריינטציה תמיד לבוא לקראת, ולבוא ולמצוא את הפיצוי הנכון שמגיע.
<דוד רוטנברג: צריך לזכור, גם במלחמת לבנון השנייה, וגם בשאר המלחמות, במסלולים הירוקים שלא היו קודם לפני מלחמת לבנון השנייה כמו שאמיר אמר, נתפרו חליפות שלא תמיד מתאימות לכל אחד ואחד, יש מי שיקבל יותר, מי שמקבל פחות.
<דוד רוטנברג: המטרה של החליפות האלה, של המסלולים הירוקים, בכל שלושת המסלולים, ואני אגיע לחקלאות, היא לתת פיצוי כמה שיותר מהר, להזרים את המזומנים למשק כדי שנוכל לחזור לפעילות.
<דוד רוטנברג: המטרה של המסלולים הירוקים להזרים כסף.
<דוד רוטנברג: אבל לאחר מלחמת לבנון השנייה, נעשתה בדיקה גם, בדיקה לאחור, כמו שוועדת הכספים הציעה, והיינו פה בוועדת הכספים.
<דוד רוטנברג: לקחנו ביקורת של רואה חשבון, הייתה גם פסיקה של בתי המשפט, ואמרו, תבדקו מה עכשיו אחרי ששילמתם במסלולים ירוקים כמה באמת הנזק היה.
<דוד רוטנברג: התגלה ששילמנו מעל ל-50 מיליון שקל יותר, היה מסלול מהיר שקראו לו מסלול מחזורים אוטומטי, שתוך ארבעה ימים מה-1 לאוקטובר עד ה-4 לאוקטובר שולם רק מי שיש לו הפרש מחזורים, אוטומטית קיבל כסף לחשבון הבנק.
<דוד רוטנברג: התגלה לנו שהפיצוי היה מיותר.
<דוד רוטנברג: בא בית המשפט ואומר בשורה של פסיקות, ואמר את זה אמיר קודם, יש לכם את החובה, את הסמכות לבדוק האם נוצר נזק, ואם לא נוצר נזק בגלל המלחמה, ואם מסיבה אחרת אנא תתערבו.
<דוד רוטנברג: עכשיו בחקלאות, אחד מהמסלולים בחקלאות לאורך כל המלחמות, המבצעים שהיו, תמיד, ופה היה באוריינטציה, ויעידו את זה גם החברים הנכבדים שישבו פה בוועדת הכספים בעמוד ענן, תמיד היה יחד ובשיתוף עם החקלאים ועם משרד החקלאות, בכדי למצוא את המסלול הכי נכון, והכי מתאים שיש.
<דוד רוטנברג: מלחמת לבנון השנייה היה אי קטיף, התברר שזה לא מדויק כי יש קטיף.
<דוד רוטנברג: יש קטיף, זה לא תמיד נתן פיצוי, למשל מישהו שהקטיף שלו התבצע יום, יומיים אחרי המלחמה, וזה לא תמיד נותן לך את הפיצוי המתאים.
<דוד רוטנברג: עברנו למסלולים אחרים בעופרת יצוקה, למסלולים יותר מעודכנים בעמוד ענן, זה מה שאמיר אומר, אנחנו מנסים לשבת על מסלול יותר נכון, אבל תמיד זה באוריינטציה מהחקלאים.
<דוד רוטנברג: המטרה פה לנסות ליצור מצב שבו החקלאי באמת מקבל את מה שמגיע לו בתשעה ימים שהייתה לו הפסקה, וזה לא יכול להיות מצב שבו כשאין ירידת מחזורים, או אי פגיעה, או קטיף מלא, או פעילות מלאה יש לו נזק כזה משמעותי.
<דוד רוטנברג: בהתייחסות לפני 7-40, התייחסות למסלול הירוק שהיה.
<דוד רוטנברג: המסלול הירוק בחקלאות מ-0-7, הוא מסלול ירוק באמת כמו שהוועדה רצתה, וכמו שהחקלאים פה באו והיו בוועדת כספים בעמוד ענן על המסלול הירוק כפי שהוא ניתן.
<דוד רוטנברג: הנוריות האדומות שמאפשרות לנו להסתכל, כשאנחנו רואים בעצם שעוסק בחקלאות אין לו שום ירידת מחזורים, זה לא שבאנו ואמרנו רגע הוא נדחה.
<דוד רוטנברג: באנו ואמרנו למייצגים תן טיפה הסברים.
<דוד רוטנברג: אני חשבתי המון שיחות גם עם כל אחד מהמייצגים פה, זה לא להביא ראיות חדשות, ודווקא שלמה שרף שהיה שמאי מטעמנו במלחמת לבנון שנייה, זה חלק מרעיונות שלו היו דווקא.
<דוד רוטנברג: הוא בא בצורה הזאת לבוא ולבדוק, לבוא ולהגיד לנו, אתה תסביר לנו אם אין ירידת מחזורים מדוע אתה חושב שעדיין יש נזק.
<דוד רוטנברג: כמו שאמיר אמר לא יכול להיות שמיליון וחצי ייתבע על תשעה ימים כשהמחזור שלו הוא 700 אלף שנתי, לכן זו הייתה הבדיקה.
<דוד רוטנברג: 7-40, אמרו גם החקלאים, וגם ועדת הכספים, למעשה מ-7-40, הפיצוי יהיה לפי מסלול מחזורים ירוק.
<דוד רוטנברג: לא מסלול מחזורים, אין מ-7-40 מסלול מיוחד לחקלאות, יש שכר, מחזורים והוצאות שוטפות.
<דוד ברוך: אבל כולנו מבינים - - -
<דוד רוטנברג: עם זאת, כיוון שכל שאר החקלאים, במקרה הזה מ-7-40, ושוב, בראייה תקציבית, ובראייה מציאותית האם יש נזק או אין, וכמובן שיש יוצאי דופן כמו שאמרנו על היישובים המסוימים של חבל אשכול שהכנסנו אותם.
<דוד רוטנברג: אם יש ראייה תקציבית וראיה מציאותית האם יש נזק, הם מתאימים למסלול מחזורי.
<דוד רוטנברג: מאחר ובתוך עמנו אנו יושבים ואנו נמצאים בשטח, ובאו מייצגים ואמרו לנו, אנחנו רוצים מסלול יותר מתאים, או משהו יותר מובנה, או משהו שתבואו לפנים משורת הדין מ-7-40 למסלול החקלאות, באנו וניסינו להציע להם מסלול שמותאם יותר והוא לא קיים בתקנות, הוא לפנים משורת הדין.
<דוד רוטנברג: אמרנו אבל הוא צריך להיכנס בסף של התנאים המינימליים להיכנס למסלולים הירוקים.
זבולון כלפה: ולאמירה שאמנון אומר פה כרגע, כשהסף של הדברים הנדרשים פה - - -
<דוד רוטנברג: ירידה במחזורים, נכון, כי יש מסלול מחזורים, תראה לי שיש ירידה במחזורים.
<דוד רוטנברג: היה ואתה נכנס למסלול המחזורים, קרי, ירידה מהמחזורים, אני בונה לך מסלול תפור בשבילך לפנים משורת הדין, אתה לא חייב להסכים, 15 אחוז מהמסלול הירוק שיש מ-0-7, כלומר, אתה צריך להיכנס לפחות בדלת.
<אמנון חניה: אנחנו לא רוצים משורת הדין, רוצים תקנה.
<דוד רוטנברג: אנחנו פה מבקשים תקנה, אתם עושים טובה, כאילו שנותנים תרומות, אף אחד לא עובר את המסלול הזה, באמת.
<דוד רוטנברג: גם בשבוע שעבר ישבנו, וגם אתמול דיברתי עם שמון כהן, ואנחנו יושבים, התיקים נסגרים ונסגרו כבר, ואין תביעות, ואנחנו ראינו שכל אחד באמת, אנחנו מכירים את החקלאים באופן שוטף מעבודה, אפרים שלמה מטפל איתם כל השנה, יש קשר יציב לחלוטין עם החקלאים עצמם, לאו דווקא דרך מייצגים, וכמו שאמיר אמר נכון, הם ביקשו שלא לקבל מקדמות, אז כלומר, דברים פה הוצאו מהקשרם ולא בכדי.
<דוד רוטנברג: אני חושב שרשות המסים וקרן הפיצויים, וזה לא סתם, קיבלו הרב מאוד תשבחות על כל הפעילות, גם הפיצויים הישירים וגם בשאר המסלולים, וגם בחקלאות עם כל הלובי שחשוב והקיים שיש פה, אנחנו פועלים מעל ומעבר לפנים משורת הדין בראיית האזרח, ועם זאת אנחנו עדיין עושים בדיקה לאחור למסלול.
זבולון כלפה: באנו לסייע, היה איזשהו צליל של ביקורת.
<דוד רוטנברג: ההיפך, אנחנו משתפים איתם פעולה.
<אמנון חניה: אגב, אני אוהב את כולם.
זבולון כלפה: אני מוכן להתייחס 7 ומעלה, 40 נמחק, זה נראה לא רלבנטי.
<אמיר דהאן: 7 ומעלה, הם זכאים למסלול שכר או מחזורים.
<אמיר דהאן: אנחנו הכנסנו תנאי סף במסלול המיוחד שהצענו שיהיה ירידה במחזורים, כי אם אין ירידה במחזורים, הוא לא זכאי לפיצוי, זה כמו כל ענף אחר במשק.
<אמיר דהאן: אנחנו לא יכולים לתת להם מסלול אחר שהוא לא לפי המסלול שבחוק, אם בחוק היה מסלול מחזורי, והם היו צריכים להוכיח ירידה, ויש להם עלייה, אני לא יכול לתת להם, זה תנאי סף מינימלי כדי שתכנס למסלול שהוא לפנים משורת הדין, אחרת, יבואו הקבלנים, יבוא כל מסלול אחר, יגיד, רגע, גם לי אין ירידה, אבל בוא תמציא לי מסלול אחר, תן לי פיצוי בלי תנאי סף זה.
<אמיר דהאן: אנחנו לא יכולים, התנאי סף הוא חובה הוא בתקנות.
<אמיר דהאן: התקנה אומרת שצריך מסלול מחזורי, זה מה שהם זכאים להגיש תביעה, אנחנו לא יכולים לבטל את התנאי.
<אמיר דהאן: אני חייב לציין, יואב דיבר כאן, בישיבה שהצענו את זה גם, היה נציג סמנכ"ל משרד החקלאות, הוא היה משותף בכל הנושא הזה, צביקה.
<אמיר דהאן: היה בישיבה אתנו, ישב אתנו בישיבה, ידע מה אנחנו הולכים להציע, אבל תבינו, אנחנו בסופו של דבר לא יכולים לחוקק מחדש.
<אמיר דהאן: אנחנו ניסינו לקחת את מה שיש בסעיף, אפילו הרחבנו אותו בגלל שזה חקלאות, ואני יודע שאתה גם מתחום החקלאות.
<אמיר דהאן: הרחבנו את ירידת מחזורים לא חודש מול חודש, נתנו 4 חודשים, בוא נראה ארבעה חודשים.
<אמיר דהאן: רבעון של השנה, או היינו מוכנים לקבל גם יותר מארבעה חודשים, או כל דבר, אבל תראה לנו למשך תקופה שיש ירידה כדי להיכנס לכלל.
זבולון כלפה: אני מברך על הנכונות מצדכם, אבל מצד שני אני שומע פה את הטענות, אומר פה אמנון, אם אני מבין נכון, אומר שאותם הגדרה של התנאים שלכאורה הם באו באמת מתוך מגמה כדי לפתור את העניין, עדיין יש בעיה, זה מין משוכה כזאת שהוא מרגיש שאי אפשר לעבור אותה.
<אמיר דהאן: זה החוק, זה התקנה.
<אמיר דהאן: מה התקנה אמרה?
<אמיר דהאן: אתה זכאי להגיש תביעה מסלול מחזורים.
<אמיר דהאן: מסלול מחזורים אתה צריך שיהיה לך ירידה במחזורים.
<אמיר דהאן: אני מציע לך סעיף קצת שונה, אבל בוא, קודם כל תראה לי איזה ירידה במחזורים.
<אמיר דהאן: אני לא יכול לתת לך משהו שלא מגיע.
<אמיר דהאן: יבואו מחר הקבלנים, יגידו, תשמע גם לנו אין ירידה במחזורים, אבל בוא, תמצא לנו נוסחה, אני לא יכול לעשות את זה, אי אפשר, המחוקק לא נותן לנו.
<אמנון חניה: לכן אנחנו פה.
<אמנון חניה: זה לטחון מים, אם זה לא תקנה לא יילך.
זבולון כלפה: גיבוי של תקנות בעצם הוא עבודה משותפת של שני המשרדים חקלאות ואוצר, רשות המסים.
זבולון כלפה: ועדת כספים דנה פה לאחר מכן, את המסמך אנחנו מקבלים משני המשרדים הללו.
<אמיר דהאן: אתם מאשרים את זה בעצם.
<אמיר דהאן: התקנות הגיעו לכאן עם כל החקלאים שהיו כאן, והם ידעו מראש מה התקנות אומרות.
<אמיר דהאן: הם ידעו ש-7-40, זה הולך להיות מסלול מחזורים.
<אמיר דהאן: הם יכלו להגיד אז לא, יכלו לטעון טענות אחרות, יכול להיות שגפני שישב כאן היה במשרד האוצר מגיע גם לאיזה מסלול בין 7-40 אבל זה התקנה.
<טמיר כהן: הדיונים האלה מ-0-7 היה את המסלול החקלאים הרגיל המלא, ובאמת, הועדה הייתה רגישה אז בזמנו מה-7 ומעלה.
<טמיר כהן: קיבלנו אפילו התחייבות מיוסי ישי שהיה בזמנו מנכ"ל, ובאמת, הדברים שלכם היו נכונים לגמרי.
זבולון כלפה: זה היה ב-6 לדצמבר.
<טמיר כהן: במידה וייגרם נזק עקיף, לדוגמה, למשל, בשל אי הגעת עובדים לשטח, יינתן פיצוי.
<דוד ברוך: בשכר הם מקבלים.
<אמנון חניה: אבל שכר לא יכול תאילנדי להגיש תביעה, באמת, אמיר, בוא תודה שהתקנה לשכר צריך שהתנאי שהילדים לא ילכו לבית הספר, אין את זה בתאילנדים, אין הוצאות ואין מחזורים.
<אמיר דהאן: אבל גם לתעשייה יש תאילנדים, זה התקנות.
<דוד ברוך: זה פשוט לעג לרש.
<טמיר כהן: אני פשוט רוצה לשקף פה את הרגישות של הוועדה כלפי כל הצדדים שהיו.
<טמיר כהן: באמת, אפשר היה להגיד 7 קו גבול ועוצרים.
<טמיר כהן: באמת, הועדה רצתה ונדרשה להתמקד מעבר ל-7 קילומטר, אז היה עד 40, אני לא יודע כבר לאן זה מגיע.
<טמיר כהן: יכול להיות שצריך באמת לשכלל את הדבר הזה, למעשה נראה לי טיפול תוך כדי תנועה, כמו שאתם חושבים על הדברים האלה, בגלל זה הדיון הזה ניזום בדרך הזאת של לבוא לתת מענה לצרכים שלא חשבו עליהם אז.
<דוד רוטנברג: טמיר, הדברים מדויקים, וכך, למשל, בשל רגישות העניין, בשל פניית הוועדה, מה שאז אמרנו בדיוני ועדת הכספים דאז, באמת יצרנו לפנים משורת הדין, את המסלול הנוסף הזה מ-7-40.
<דוד רוטנברג: אבל, כיוון שאנחנו חייבים לעבוד לפי התקנות, יצרנו אותו בדלת של מסלול מחזורים.
<דוד רוטנברג: כלומר, יש דרישה מינימלית של בוא, תראה לנו שנכנסת במסלול מסוים, אני לא יכול להכניס אותו בדלת שלא קיימת.
<דוד רוטנברג: בדלת של מסלול מחזורים, תראה לי ואני אתן לך את האפשרות לקבל פיצוי לפי המסלול הירוק חקלאות בגזירה מסויימת של רמת הנזק, אבל הוא חייב להיכנס בדלת.
זבולון כלפה: לסיכום.
זבולון כלפה: הייתי מבקש לקבל מכם, מרשות המסים, את הנתונים לגבי העבר, קרי, לגבי עמוד ענן.
זבולון כלפה: מספר החקלאים שהגישו, עוד פעם לא בעל פה, אלא ברמה של דוח כתוב.
זבולון כלפה: מספר החקלאים שהגישו תביעות בגין פיצויים לפי המסלולים השונים.
זבולון כלפה: כמה שולם בסך הכול, בסופו של דבר, כמה בצרוה של מקדמות.
זבולון כלפה: רצוי גם להצמיד לזה תאריכים כדי שנלמד מתוך הדבר הזה לקראת הדיון שהתקיים בתקנות החדשות שיבואו, שאני מתאר לעצמי שבמהלך שנת העבודה 2014, נדרש למן הסתם, ולא נעשה את זה צמוד כמו שהיה פעם שעברה, מה שנקרא חופף מיד לאחר האירוע, אלא בוא נשתדל להקדים בנחת דיון עקרוני וענייני כדי להגיע לפתרונות של הדברים.
זבולון כלפה: אבל הייתי מבקש גם, לאור הסיטואציה מה שאני שומע מתוך הדברים, מצד אחד שיש רצון אמתי וכן כדי להתמודד עם העניין, ולספק כן פתרונות בשטח.
זבולון כלפה: אני אומר לגבי הסוגיה הזאת שאני רואה שהיא בעצם אולי ליבת העניין שנותרה בבעיה, בעצם ההתמודדות עם מציאות של מה שנקרא מעל 7 קילומטר, שבעצם הדבר הזה במידה מסוימת מצד אחד, אני מבין את ההגדרה שאתם באים ואומרים צריך איזושהי הוכחת נזק כזו או אחרת שעל בסיסה אני יכול להתמודד עם התביעה עצמה.
זבולון כלפה: אני לא מכיר את הנייר הזה שאתה מציג פה אמנון, אני אשמח לקבל אותו, אבל אני אשמח שבמהלך השבועות הקרובים, שבועיים, שלושה הקרובים, תנסו כן להגיע פה לאיזשהו מתווה, או מוסכם.
זבולון כלפה: כדי לנסות לראות פה, ובהנחה שלא נצטרך פה עוד דיונים נוספים סביב העניין הזה, אם נצטרך, עשה, אנחנו לא מפחדים מדיונים, אתם כמובן לא מפחדים מדיונים.
זבולון כלפה: אני משבח על ההרכב הגדול שהגעתם פה היום.
זבולון כלפה: אבל כן לנסות לראות פה איך להתמודד עם הדבר הזה.
זבולון כלפה: אני מזכיר עוד פעם את הסיטואציה, בסופו של תהליך, כל חקלאי שנמצא ולא משנה היכן שהוא לא נמצא, הוא מתמודד עם הרבה מאוד דברים.
זבולון כלפה: לצערי, דיברו פה קצת ביטויים קשים מאוד כלפי החקלאות.
זבולון כלפה: אני מוחה על הביטויים האלה, אני חושב, אסף, שהחקלאות היא לא במקום הזה של "חקלאות", בכלל לא, יש לו עוד הרבה מאוד מה לעשות, והיא עושה, ברוך השם, דברים גדולים ויפים.
<אסף עסיס: החקלאים לא החקלאות.
זבולון כלפה: כמובן שתוך התמודדות ואתגרים, זה כנראה מה שנגזר עלינו בנחלת הארץ הזו.
זבולון כלפה: אבל מצד שני, כן לנסות לכנוס פה את העסק לאיזשהו כיוון של כן להתמודד.
<דוד רוטנברג: אני רק רוצה התייחסות בצורה הכי ברורה.
<דוד רוטנברג: התיקים 7-40, כפי שהצענו אותם - - -
זבולון כלפה: אני מציע מ-7 ומעלה.
זבולון כלפה: לפעמים הסיטואציה יכולה להיות ב-41 מה?
<אמנון חניה: מדובר על 7-27.
<אמיר דהאן: עובדים לפי הנחיית פיקוד העורף היה עד 40 לא לפתוח את בתי הספר, קו חייב להיות קו בסופו של דבר.
<דוד רוטנברג: אנחנו תמיד רצינו לעבוד, וגם פה אני רוצה שהדברים יהיו ברורים.
<דוד רוטנברג: ה-7-40 זה בגלל פיקוד העורף.
<דוד רוטנברג: ה-7-40, האפשרות היחידה שלהם כרגע לפי התקנות, זה להיכנס באחד המסלולים הקיימים.
<דוד רוטנברג: במידה והם ייכנסו באחד המסלולים הקיימים, קרי, מחזורים, אני יכול לתת להם את מה שהצעתי לפנים משורת הדין.
<דוד רוטנברג: כרגע, כל אלה שלא נגשו בשלושת המחזורים האלה הם נדחו, ואני לא יכול לטפל בהם, הם רק בוועדת ערר יכולים לטפל.
<דוד רוטנברג: להערכתי של 99.
<דוד רוטנברג: 9 גם שם הם יידחו, גם המחוזי ידחה אותם.
<דוד רוטנברג: אין לי ספק, כי כך היו במלחמות הקודמות.
<דוד רוטנברג: יש להם מה שהמחוקק נתן להם, ובמלחמה הבאה אם המחוקק רוצה לעשות אחרת, צריך לעשות חשיבה, אני לא יכול לטפל בהם אחרת.
<דוד רוטנברג: אין לי שום אפשרות חוקית לטפל מ-7-40, מלבד 3 מחזורים האלה.
<אמנון חניה: אני מבקש לתקן את התקנות, מה הבעיה?
זבולון כלפה: תקנות זה דבר אחד, זה יחול מפה והלאה.
זבולון כלפה: חברת הכנסת בירן, רצית לומר.
מיכל בירן: אני רוצה לומר מספר מלים.
מיכל בירן: זה לא היה עד עכשיו תחום עיסוקי, ואני קצת לומדת את הנושא.
מיכל בירן: יצא לי להיות פה בחודשים האחרונים עם הרבה מאוד גופים שמייצגים את המדינה, ואני חייבת להגיד שההתייחסות פה של מס רכוש נראתה מאוד רצינית, ויחסית דיאלוגית, יחסית לגופים אחרים – המדינה, שנמצאים בדיאלוג הזה, זה ברור מהצד השני האמירה שאנחנו מאחוריכם, אלה לא דברים שקרו בגלל שיקול דעתו של חקלאי כזה או אחר, או הימור שמישהו לקח, אלא כחלק מזה שאתם חלק ממדינת ישראל על בעיות האקלים, ועל הבעיות הביטחוניות והמדינה צריכה לקחת אחריות על זה.
מיכל בירן: אנחנו כאן בוועדת הכספים, אני אתן לכם את מלוא הגיבוי כדי לוודא שהיא אכן עושה את זה ובזמן סביר.
<אמנון חניה: תודה רבה לך.
<אלי אהרון: בניגוד למה שהוצג פה, ובאמת אמיר דיבר בצורה יפה ונחמדה.
<אלי אהרון: בניגוד למה שהוצג שמס רכוש בעניין הזה הלך, ולפנים משורת הדין וכו', אני רוצה להגיד שלא תמצא חקלאי אחד שיגיד שלא עשו לו קשיים.
זבולון כלפה: אתה מדבר לגבי הירוק.
<אלי אהרון: אני מדבר על ה-07, ירוק בעיקר, אבל גם אדום.
<אלי אהרון: חקלאים אני רוצה להגיד, כולל אותם - - -
זבולון כלפה: ברגע שנקבל מהם את הרשימה, זה אמור לצוף למעלה.
זבולון כלפה: זאת אומרת, לצורך העניין, אני אראה את התביעות, תאריך ההגשה.
זבולון כלפה: אני רואה את התשלום, כולל המקדמות, כולל תאריך התשלום, ואז ממילא אני רואה את היחסיות.
זבולון כלפה: יש מקרים שיינתן הסבר טוב, שיגידו התביעה הוגשה אמנם על סכום איקס, התשלום היה על סכום וואיי, הפער הוא שבגלל הייתה כך או אחרת.
זבולון כלפה: דרך אגב, יכול להיות גם לשני הכיוונים ההפוכים.
זבולון כלפה: דרך אגב, יש מצב כזה?
זבולון כלפה: שאדם הגיש תביעה על מאה וקיבל על מאתיים בסוף?
<אמנון חניה: חלומות.
זבולון כלפה: אין מצב כזה, חשוב לי להדגיש.
זבולון כלפה: בסך הכול אנחנו יושבים פה בהרבה מאוד דיונים בכנסת, בין ממשלה מצד אחד, לבין אזרחים מצד שני, ואנחנו בתווך.
זבולון כלפה: ישבנו פה באולם הדיונים גם ועדת כספים, גם ועדת הפנים, בחודשים האחרונים זה זיקים, ברקים ורעמים סביב כל מיני חוקים, בעיקר החוק להסדרת התיישבות הבדואים, ואתה רואה תמיד אדרנלין ומתח באוויר.
זבולון כלפה: אנחנו יושבים פה קרוב לשעתיים בלבד, מתקיים פה דיון מאוד ענייני, יש פה שיח שוטף כל הזמן, ואני מצטרף לדברים של חברת הכנסת בירן, אני אומר שבאמת גם לכם מגיע יישר כוח על הפעילות השוטפת.
<אלי אהרון: אנחנו גם יודעים לפרגן.
<אלי אהרון: בניגוד למה שהיה ניתן להבין פה, בנזק ישיר הם עובדים מצוין.
<אלי אהרון: מצוין, וזה ייאמר לזכותם.
<אלי אהרון: בנזק ישיר הפתרונות הניתנים הם מהירים ובסדר.
<אלי אהרון: אני מבקש שאותה התייחסות תהיה גם לגבי הנזקים העקיפים במסלולים השונים, זה מה שאני מבקש, וזה לא כפי שהוצג לצערי.
זבולון כלפה: יש פה מורכבות, כי בנזק הישיר זה מאוד פשוט במידה מסוימת עם כל הכאב, כי הנזק הוא מוכח בעיניים.
זבולון כלפה: בנזק העקיף אדם נדרש להתחיל פה איזושהי - - -
<שלמה שרף: נשלחו 40, 50 הודעות בכתב, נא לבדוק נזקים עקיפים גדולים, הגיעו שמאים ל-4 מתוכם.
<שלמה שרף: היו הודעות, יש מגמה להמעיט בעבודת השמאים, לחסוך את העבודה שלהם, וגם כשזה מגיע אחרי שנה, זו המלצה, תביאו לנו ראיות נוספות, התהליך הוא קשה התהליך האדום.
<אסף עסיס: אנחנו שומעים פה דברים יפהפיים מהחברים שנמצאים פה.
<אסף עסיס: אני יושב ומדבר בסופו של דבר מול שלמה, והדברים אחרים לגמרי.
<אסף עסיס: בחקלאות נזק הוא לא רק נזק של הקטיף באותו רגע, יש הרבה נזק עתידי, החלק של הנזק העתידי בתוך הנזק הוא חלק גדול מאוד.
<אסף עסיס: נזק כזה משפיע לשנה שלמה, ולא אם תגדיל את העניין של המחזורים חודש, חודשיים, שלושה, ארבעה, אתה צריך לקחת את זה על כל השנה, כי נזק, זה נזק טוטלי.
<אסף עסיס: אני אומר, בדבר הנוסף שרציתי לומר, לגבי כל החקלאים, לא הסתכלו, אתם חתכתם את המסלול הירוק לא לפי הסתכלות בתיק.
<אסף עסיס: כשאני דיברתי, אומרים לי כל מגדלי הגרניום חתכנו להם ב-50%, לכן אנחנו נותנים לך לפי 50%.
<אסף עסיס: לפי מה, אמרתי לו?
<אסף עסיס: ככה החלטנו, וככה סגרנו עם כולם.
<אסף עסיס: אז לא הסתכלו פרטנית כפי שאתם מציגים את זה פה, אלא היה חיתוך גורף.
<ליאור קטרי: אני באתי לכאן, ואני הבטחתי שאני לא מזכיר שמות, ואני אעמוד בדברים שלי.
<ליאור קטרי: לדעתי, הבעיה שלנו היא לא מול אמיר, ולא מול כל החבר'ה שיושבים, בשטח זה נראה אחרת.
<ליאור קטרי: אני הייתי ממליץ לכם, ברגע שביקשת את הנתונים, ואמרת אני אשווה מה הגישו מה עשו, אני בשביל הספורט, הייתי מבקש, ממליץ, תרימו כמה טלפונים לאנשים שכתובים שם, מדגמית, תשאל אותם איך הורידו להם ואיך חתכו, ולמה, ואם באמת זה נעשה בצורה שהוצגה פה, או בצורה כמו שאסף אומר עכשיו, לשכן הורדתי, ואני אוריד גם לך, או נחתוך דברים כאלה, ואתה תגלה עולם אחר מה שקורה בשטח.
<עופר ליברמן: למגדלי הפלחה אין פתרון מ-0-7, אין פתרון גם למגדלי הפלחה.
<עופר ליברמן: לא ניתן עד היום פתרון, וכשהוא אומר שהגשנו תביעה במאי זה נכון, אבל זה מה שהמלצתם.
זבולון כלפה: זה תם ולא נשלם.
זבולון כלפה: אני מבקש אותם רשימות שביקשנו כדי לסייע בעניין.
זבולון כלפה: שנית, לגבי אותן תקנות שאתם מובילים כרגע על גיבושם, ייצגו בפנינו בעוד פרק זמן.
זבולון כלפה: אני הייתי מציע, אולי בוא ניזום פה איזשהו דיון מקדים בעניין הזה כדי שנעשה את הכיוונונים הנדרשים כדי באמת בסופו של דבר לחסוך מכולנו את הדיונים הללו.
זבולון כלפה: באמת, אין לי ספק שזה גם אינטרס שלכם ורצון שלכם ליצור הליך שהוא פשוט יותר וברור יותר, כי בסוף אתם רוצים לנגוע בשוליים של העניין.
זבולון כלפה: לגמרי לחלוטין, הדברים פשוטים וברורים, חוסך לכם כוח עבודה, זמן, התרוצצות והכול.
זבולון כלפה: הייתי שמח אם שני הדברים האלו יהיו בפנינו, יועברו לטמיר בהנהלת הוועדה.
זבולון כלפה: במהלך השבועות הקרובים אנחנו ניזום דיון המשך ביחס לדברים האלה לראות איפה אנחנו עומדים, כי ממילא האירוע הזה כפי שכולנו מבינים פה, לצערי, המציאות הביטחונית בסביבה שבה אנחנו חיים כנראה נמצא בסיטואציה כזו דומה בהמשך עוד.
זבולון כלפה: אני מודה לכולם שהגיעו.
זבולון כלפה: אני מתנצל, כי התחלנו פה בזמן כמעט.
<משה עמר: ההתייחסות ל-0-7 לא תמיד היא מציאותית, ולא תמיד מדויקת.
<משה עמר: כי מי שנמצא קילומטר אחד מהגבול, לא נופלים עליו לא קאסמים, לא גראדים ולא מרגמות, הם פוחדים שזה ייפול עליהם, אז הם מוגנים יותר מאשר מ-7-10 למשל, אצלי נפלו 4 גראדים ו-6 קאסמים, אצלי בשטחים שלי בחממות שלי כשהיו עובדים בפנים, אז ההתייחסות לא חייבת להיות כזה ראה וקדש של 0-7, 7 ומעלה.
זבולון כלפה: בעניין הזה, הם לא הכתובת כמו שאתה מבין.
<משה עמר: בסדר, אני מבין שאתם הולכים להתקין תקנות חדשות לגבי ההמשך, אז זה חשוב להמשך.
<משה עמר: יש דבר מאוד חשוב שתבינו אתם בנושא שאתם מאשרים.
<משה עמר: יש המון דברים שאנחנו בכלל לא טובים.
<משה עמר: אני לדוגמה מעסיק 192 עובדים, ובעופרת יצוקה כדי להקטין את הנזק מזה שעובדים לא מגיעים בגלל פחד, בניתי 12 ממ"דים בעלות 1,200, אז אני לא יכול לתבוע אתכם על ממ"דים, אבל לפחות במה שמגיע, 12 ממ"דים, ואני לא צוחק, לא קיבלתי.
<משה עמר: אז השאלה היא אם אתם מתחשבים באותם נזקים שאנחנו בכלל לא תובעים.
זבולון כלפה: כפי שאמרתי, תם ולא נשלם.
זבולון כלפה: תודה רבה לכולם.
ניסן סלומינסקי: על סדר היום אישור העמדת הלוואה לחברת התעשייה הצבאית לישראל בע"מ בהתאם לסעיף 10 לחוק החברות הממשלתיות.
ניסן סלומינסקי: קודם לזה דיווח על קצב ההתקדמות בגיבוש הליך ההפרטה.
ראובן ריבלין: המכתב של יוגב מפרט את כל הפרטים.
ניסן סלומינסקי: אני מברך את הנוכחים, את מנכ"ל התעשייה הצבאית, את יושב ראש ועד העובדים, את נציגי משרד האוצר והביטחון.
ניסן סלומינסקי: אני רוצה להזכיר שהנושא של התעשייה הצבאית נמשך שנים על גבי שנים והמחלוקות הפנימיות בין המשרדים גרמו לכך ששילמו משכורות במשך יותר מעשר שנים למרות שכולם ידעו שחלק מהעובדים כבר לא צריכים להיות שם.
ניסן סלומינסקי: בסופו של דבר אני משבח את הכספים על כך שהתערבה בעניין ובפגישה האחרונה שהייתה עם כל הגופים הקצבנו זמן ואמרנו שאם עד אז לא מחליטים על הפרטה, אנחנו יותר לא מאשרים העברות כספיות לתעשייה הצבאית, למרות הכאב שכרוך בכך.
ניסן סלומינסקי: אכן עמדו בתאריך וועדת השרים החליטה על ההפרטה.
ניסן סלומינסקי: הוויכוח האחרון שהיה בין משרד הביטחון לתעשייה הצבאית דרך האוצר, גם הוא נפתר ויש מתווה.
ניסן סלומינסקי: הסיכום שלנו היה שניתן קצת זמן כדי שהמתווה יקבל יותר בשר, כדי שתוכלו לבוא לכאן ולדווח לנו.
ניסן סלומינסקי: אני לא יודע אם המתווה קיים עד לפרטיו האחרונים כי הוא מתווה מורכב שבנוי גם על נושא העברות בסיסי הצבא, שחרור שטחים, בנייה וכולי, אבל לפחות אנחנו רוצים לשמוע היום דיווח בשני נושאים.
ניסן סלומינסקי: ראשית, שלא צצו פתאום בעיות חדשות שמעכבות את המשך ההפרטה, ופתאום איזה משרד או איזה גוף נזכר בכל מיני דברים ושוב העסק נעצר.
ניסן סלומינסקי: אנחנו רוצים לדעת שזה הולך, מתקדם ולא נעצר.
ניסן סלומינסקי: שנית, לקבל קצת יותר דיווח על המבנה של ההפרטה.
ניסן סלומינסקי: לאחר מכן נוכל לאשר או לא לאשר את הבקשה.
<יובב גביש: אני יכול לדבר בשם רשות החברות ואת הדברים שלי יכול להשלים מנכ"ל החברה.
<יובב גביש: אני רכז תעשיות ביטחוניות ברשות החברות.
<יובב גביש: כפי שציינת, אכן, כפי שגם הבטיח מי שהבטיח ב-27 לנובמבר, עברה החלטה עקרונית להפרטת התעשייה הצבאית ולאחר מכן, אחרי מסכת של דיונים בין משרד האוצר ומשרד הביטחון, יחד עם החברה, הגיעו כל הצדדים להחלטת הפרטה וזה מסמך עב כרס שהוא מאוד מאוד פרטני ברמת הצוותים שצריכים לקום והתהליכים שצריכים לקרות לגבי המתווה כולו, איך הוא יגובש ואיך הוא ייעשה על פני משך הזמן.
<יובב גביש: אנחנו מדברים על סדר גודל של שנה-שנה וחצי.
מיכל בירן: גם אנחנו יכולים לראות אותו?
<יובב גביש: החלטת ההפרטה היא פומבית.
<יובב גביש: היא מפורסמת.
<יובב גביש: אם תרצו, נעביר לכם אותה בשמחה.
ראובן ריבלין: היא רוצה.
ראובן ריבלין: תעבירו.
<יובב גביש: בשמחה.
<יובב גביש: כמו שאמרתי, החלטת ההפרטה עברה לפני כשלושה שבועות.
בועז טופורובסקי: לפי המכתב זה בעוד כשנה.
בועז טופורובסקי: כתוב דצמבר 2014.
ראובן ריבלין: קיבלו את ההחלטה ב-2014.
<יובב גביש: יכול להיות שיש טעות סופר.
<יובב גביש: 23 בדצמבר 2013.
ניסן סלומינסקי: אנחנו זוכרים את היום הזה.
ניסן סלומינסקי: זה היה יום רביעי בשבוע.
ראובן ריבלין: זה היה בשבוע האחרון ולכן זה עבר לשנת 2014.
ראובן ריבלין: ועד העובדים, אתם מאשרים את הכול?
ניסן סלומינסקי: אני רוצה לציין שבאותו יום שהתחייבו שזה ייגמר, באותו יום אכן זה נגמר.
<יובב גביש: אני אסיים בשתי מלים ואם תרצו, נשלים עוד.
<יובב גביש: בעוד כחודש-חודש וחצי, אני מקווה שזה יקרה לפני, נגיע לוועדה כדי להציג בצורה מפורטת את מתווה ההפרטה, מה הוא כולל, מה המשמעויות, גם הכספיות ואני חושב שזה חשוב למדינה ונדרש.
<יובב גביש: אנחנו נבוא ונציג את זה בצורה מפורטת כפי שנדרש.
ניסן סלומינסקי: בעוד כחודש.
<יובב גביש: בעוד כחודש וחצי.
<יובב גביש: אני מקווה שזה יקרה עוד לפני כן, אבל בואו נגיד שעד חודש וחצי מהיום אנחנו כאן מציגים לכם את המתווה בצורה מפורטת.